3. ΒΑΣΙΛΙΚΟΝ ΔΙΑΤΑΓΜΑ της 11/27 Νοεμ. 1959 Περί τροποποιήσεως και συμπληρώσεως του Β. Δ. της 13.4.1955 «περί απονομής γενικών πτυχίων χειριστών ασυρμάτου». Άρθρ.1.-(Αντικαθίστανται διατάξεις του Β. Δ. 13/27 Απρ. 1935). Άρθρ.2.-Χειρισταί ασυρμάτου, υπηρετήσαντες ή υπηρετούντες ευδοκίμως επί έν τουλάχιστον έτος, ως Ραδιοτηλεφωνηταί, δύναται να προσέλθωσιν, εντός έτους από της ενάρξεως ισχύος του παρόντος εις εξετάσεις δια την απόκτησιν γενικού πτυχίου Ραδιοτηλεφωνητού, εφ’ όσον έχουσι ενδεικτικόν Δ΄ τάξεως οκταταξίου Γυμνασίου και τα λοιπά, εν άρθρ. 2 του Β. Δ. της 13.4.1955 «περί απονομής γενικών πτυχίων χειριστών ασυρμάτου» οριζόμενα προσόντα. Εις τον αυτόν επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 22.Ζ.β.2-3 Χειριστές Ασυρμάτου

[Source: greek_legal_code_raptarchis | Tokens: 719]